pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ลูกจ้าง 60 ขอเกษียณอายุได้ และมีสิทธิได้รับค่าชดเชยตามกฎหมาย
วันพฤหัสบดีที่ 3 พฤษภาคม 2561
ลูกจ้าง 60 ขอเกษียณอายุได้ และมีสิทธิได้รับค่าชดเชยตามกฎหมาย
กรมสวัสดิการและคุ้มครองแรงงาน แจงกฎหมายคุ้มครองแรงงานกําหนดให้การเกษียณอายุถือเป็นการเลิกจ้าง ลูกจ้างอายุ 60 ปี มีสิทธิขอเกษียณอายุได้และได้รับค่ชดเชยตามอายุงาน นายจ้างฝ่าฝืนมีความผิดตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้แก้ไขพระราชบัญญัติคุ้มครองแรงงาน พ.ศ.2541 เพื่อให้แรงงานได้รับการคุ้มครองที่ดียิ่งขึ้น โดยกําหนดให้การเกษียณอายุถือเป็นการเลิกจ้างและลูกจ้างมีสิทธิได้รับค่าชดเชยตามอายุงาน สําหรับกําหนดการเกษียณอายุขึ้นอยู่กับว่านายจ้างจะกําหนด หรือตกลงกับลูกจ้างว่าจะให้เกษียณอายุเมื่อไร กรณีที่ไม่ได้มีการกําหนดอายุเกษียณหรือกําหนดไว้เกิน 60 ปี กฎหมายให้ลูกจ้างที่มีอายุ 60 ปีขึ้นไป มีสิทธิที่จะแสดงเจตนาต่อนายจ้างว่าจะเกษียณอายุ และเมื่อแจ้งต่อนายจ้างแล้วก็จะมีผลเมื่อครบ 30 วันนับแต่วันที่แจ้ง ซึ่งนายจ้างจะต้องจ่ายค่าชดเชยตามอายุงานให้แก่ลูกจ้างที่ขอเกษียณอายุด้วย โดยลูกจ้างซึ่งทํางานติดต่อกันครบ 120 วันแต่ไม่ครบ 1 ปี ได้รับค่าชดเชยไม่น้อยกว่าค่าจ้างอัตราสุดท้าย 30 วัน ลูกจ้างทํางานติดต่อกันครบ 1 ปีแต่ไม่ครบ 3 ปี ได้รับค่าชดเชยไม่น้อยกว่า 90 วัน ลูกจ้างทํางานติดต่อกันครบ 3 ปี แต่ไม่ครบ 6 ปี ได้รับค่าชดเชยไม่น้อยกว่า 180 วัน ลูกจ้างทํางานติดต่อกันครบ 6 ปี แต่ไม่ครบ 10 ปี ได้รับค่าชดเชยไม่น้อยกว่า 240 วัน และลูกจ้างทํางานติดต่อกันครบ 10 ปีขึ้นไป ได้รับค่าชดเชยไม่น้อยกว่า 300 วัน
อธิบดีกสร. กล่าวต่อว่าสําหรับนายจ้างที่ไม่ปฏิบัติตามกฎหมายก็จะมีความผิด โดยมีอัตราโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ หากลูกจ้าง นายจ้างมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือที่โทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ก.อุตฯ เตือน อย่าหลงเชื่อข่าวปลอม อ้างให้กรอกทะเบียนบ้านรับสิทธิ์หน้ากากฟรี
วันศุกร์ที่ 24 เมษายน 2563
ก.อุตฯ เตือน อย่าหลงเชื่อข่าวปลอม อ้างให้กรอกทะเบียนบ้านรับสิทธิ์หน้ากากฟรี
โฆษกกระทรวงอุตสาหกรรม เผยจากกรณีที่มีสื่อออนไลน์ อ้างข่าวกรณีการแจกหน้ากากอนามัยชนิดผ้าของกระทรวงอุตสาหกรรมด้วยวิธีการจัดส่งไปรษณีย์ไปที่บ้านโดยไม่มีค่าใช้จ่ายใดๆ เตือน อย่าหลงเชื่อข่าวปลอม อ้างให้กรอกทะเบียนบ้านรับสิทธิ์หน้ากากฟรี
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า จากกรณีที่มีสื่อออนไลน์ อ้างข่าว กรณีการแจกหน้ากากอนามัยชนิดผ้าของกระทรวงอุตสาหกรรมด้วยวิธีการจัดส่งไปรษณีย์ไปที่บ้านโดยไม่มีค่าใช้จ่ายใดๆ โดยให้ข้อมูลอันเท็จว่า “เมื่อประชาชนกรอกรายละเอียดทะเบียนบ้าน ทางรัฐ ฯ จะจัดส่งหน้ากากอนามัยให้ฟรี”
กระทรวงอุตสาหกรรมขอชี้แจงให้ทราบว่า รัฐบาลได้มอบหมายให้กระทรวงอุตสาหกรรม ในฐานะหน่วยงานที่กํากับดูแลภาคอุตสาหกรรม จัดทําหน้ากากผ้าจํานวน 10 ล้านชิ้น เพื่อผลิตและแจกจ่ายให้ประชาชน โดยไม่ต้องมีการลงทะเบียนขอรับหน้ากากแต่อย่างใด ทั้งนี้ กระทรวงอุตสาหกรรม ได้บริหารจัดการแบ่งออกเป็น 3 กลุ่ม ดังนี้ กลุ่มที่ 1 กรุงเทพมหานคร จํานวน 5,450,000 ชิ้น จัดส่งโดยไปรษณีย์ไทย ตามจํานวนคนที่ปรากฏในข้อมูลทะเบียนบ้านทุกครัวเรือนในเขตกรุงเทพมหานคร ของกรมการปกครอง กระทรวงมหาดไทย ตามบัญชีรายชื่อในทะเบียนบ้าน 1 คนต่อ 1 ชิ้น กลุ่มที่ 2 ปริมณฑล และพื้นที่เสี่ยง จํานวน 2,500,000 ชิ้น มอบหมายให้อุตสาหกรรมจังหวัด ประสานผู้ว่าราชการจังหวัด แจกจ่ายประชาชนในพื้นที่ และกลุ่มที่ 3 เจ้าหน้าที่/พนักงานกลุ่มเสี่ยงอื่นๆ จํานวน 2,050,000 ชิ้น ซึ่งจะได้ประสานหน่วยงานต่างๆ ในการรับมอบหน้ากากผ้าต่อไป
สรุปข้อเท็จจริง คือ “ประชาชนไม่ต้องลงทะเบียนหรือดําเนินการใดๆ ในการขอรับหน้ากากผ้า ดังนั้น จึงขอความร่วมมือประชาชนอย่าหลงเชื่อในข้อมูลข่าวสารอันเป็นเท็จดังกล่าว” ซึ่งการกรอกข้อมูลส่วนตัว อาจเอื้อประโยชน์ให้กับกลุ่มมิจฉาชีพนําข้อมูลไปใช้ในทางที่ไม่ถูกต้องเหมาะสม ซึ่งประชาชนที่มีรายชื่อในทะเบียนบ้านที่อยู่ในเขตกรุงเทพฯ
ทั้งนี้ ประชาชนสามารถตรวจสอบสถานะการจัดส่งหน้ากากผ้าของกระทรวงอุตสาหกรรม รวมทั้งแจ้งอุทธรณ์กรณีไม่ได้รับหน้ากากผ้า หรือได้รับไม่ครบถ้วนตามจํานวนรายชื่อในทะเบียนบ้าน ได้ที่เว็บไซต์กระทรวงอุตสาหกรรมwww.industry.go.thหรือwww.หน้ากากไทยต้านโควิด.com
รัฐบาลไทย-ข่าวทำเนียบรัฐบาล-“ไอแบงก์ออกมาตรการช่วยเหลือชำระหนี้ สำหรับลูกค้ารายย่อยที่ค้างชำระ”
วันพุธที่ 27 ธันวาคม 2560
“ไอแบงก์ออกมาตรการช่วยเหลือชําระหนี้ สําหรับลูกค้ารายย่อยที่ค้างชําระ”
ธนาคารอิสลามแห่งประเทศไทย (ไอแบงก์) ออกมาตรการช่วยเหลือชําระหนี้ สําหรับลูกค้ารายย่อยที่ค้างชําระ เพื่อช่วยเหลือและบรรเทาปัญหาการชําระหนี้ให้เสร็จสิ้นโดยเร็ว
ธนาคารอิสลามแห่งประเทศไทย (ไอแบงก์) ออกมาตรการช่วยเหลือชําระหนี้ สําหรับลูกค้ารายย่อยที่ค้างชําระ เพื่อช่วยเหลือและบรรเทาปัญหาการชําระหนี้ให้เสร็จสิ้นโดยเร็ว ใน “โครงการแก้ไขหนี้รายย่อย” โดยมอบข้อเสนอพิเศษให้กับลูกค้าในการชําระหนี้ให้เสร็จสิ้น ซึ่งธนาคารจะพิจารณายกหนี้ในส่วนที่เป็นกําไรค้างเบี้ยปรับผิดนัด และค่าใช้จ่ายอื่นๆ เพื่อให้ลูกค้าสามารถชําระหนี้ที่ค้างกับธนาคารให้เสร็จสิ้นครบถ้วน โดยมาตรการดังกล่าวมีระยะถึงวันที่ 28 กุมภาพันธ์ 2561 เท่านั้น
ทั้งนี้ ลูกค้าสามารถติดต่อสอบถามรายละเอียดเพิ่มเติมได้ที่ไอแบงก์ทุกสาขาทั่วประเทศ หรือศูนย์ Call Center โทร 1302
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 พฤษภาคม 2563
วันพฤหัสบดีที่ 7 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.65 ของผู้ป่วยทั้งหมด (กลับบ้าน 11 ราย รวมกลับบ้านสะสม 2,772 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 165 ราย หรือคิดเป็นร้อยละ 5.51 ของผู้ป่
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่7 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.65 ของผู้ป่วยทั้งหมด (กลับบ้าน 11 ราย รวมกลับบ้านสะสม 2,772 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 165 ราย หรือคิดเป็นร้อยละ 5.51 ของผู้ป่วยทั้งหมด ผู้ติดเชื้อรายใหม่ 3 ราย ผู้เสียชีวิตรวม 55 ราย ทําให้มีผู้ป่วยสะสมทั้งสิ้น 2,992 ราย
ผู้ติดเชื้อรายใหม่วันนี้ พบจากการค้นหาเชิงรุก (Active Case Finding) ที่ จ.ยะลา 1 ราย และเป็นผู้ที่เดินทางมาจากสาธารณรัฐคาซัคสถาน และอยู่ใน State Quarantine 2 ราย ไม่มีรายงานผู้เสียชีวิต
กระทรวงสาธารณสุขมีความห่วงใยประชาชน ภายหลังรัฐบาลมีการผ่อนปรนมาตรการ อนุญาตให้เปิดสถานบริการบางประเภท เช่น ร้านอาหาร สถานที่ออกกําลังกายกลางแจ้ง รวมถึงกิจการต่างๆ ได้เริ่มเปิดทํางานตามปกติ ประชาชนทํางานอยู่ที่บ้าน (Work from Home) ลดน้อยลง ส่วนใหญ่เริ่มกลั
รัฐบาลไทย-ข่าวทำเนียบรัฐบาล-รมช.สาธิต นำจักษุแพทย์ตรวจคัดกรอง-ผ่าตัดตาต้อกระจกผู้สูงอายุ จ.จันทบุรี
วันเสาร์ที่ 21 กันยายน 2562
รมช.สาธิต นําจักษุแพทย์ตรวจคัดกรอง-ผ่าตัดตาต้อกระจกผู้สูงอายุ จ.จันทบุรี
รัฐมนตรีช่วยว่าการกระทรวงสาธารณสุข นําทีมจักษุแพทย์ ตรวจคัดกรองตาต้อกระจก ผู้มีอายุ 50 ปีขึ้นไปที่มีสายตาเลือนราง ในพื้นที่ จ.จันทบุรี หากพบเป็นโรคต้อกระจกจะส่งผ่าตัดรักษาที่โรงพยาบาล ลดระยะเวลา  รอคอย ลดตาบอด
วันนี้ (21 กันยายน 2562) ที่วัดศรีเมือง อ.ท่าใหม่ จ.จันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมหน่วยให้บริการตรวจคัดกรองตาต้อกระจก วัดศรีเมือง ว่า ในวันนี้ได้นําทีมจักษุแพทย์ พยาบาลผู้เชี่ยวชาญ และเจ้าหน้าที่สาธารณสุข จากโรงพยาบาลบ้านแพ้วและโรงพยาบาลเขาสุกิม ออกให้บริการตรวจคัดกรองตาต้อกระจกแก่ผู้มีอายุ 50 ปีขึ้นไปที่มีสายตาเลือนราง ซึ่งได้ผ่านการตรวจคัดกรองเบื้องต้นจากโรงพยาบาลส่งเสริมสุขภาพตําบล และโรงพยาบาลชุมชนแล้ว จํานวน 500 คน เพื่อตรวจคัดกรองและพิจารณาเข้ารับการผ่าตัดที่โรงพยาบาลเขาสุกิม และโรงพยาบาลในจังหวัดจันทบุรี
“กระทรวงสาธารณสุขให้ความสําคัญในการเข้าถึงบริการของผู้ป่วย ที่สะดวก รวดเร็ว ลดเวลารอคอย โดยเฉพาะการรักษาโรคตาต้อกระจก ได้ดําเนินการเชิงรุกให้ประชาชนเข้าถึงการตรวจคัดกรองอย่างครอบคลุม ได้รับการผ่าตัดลอกต้อกระจกในระยะเวลาที่เหมาะสม ซึ่งจะช่วยลดอัตราการตาบอดได้” ดร.สาธิตกล่าวต่อ
ทั้งนี้ โรคตาต้อกระจกมีสาเหตุมาจากสูงอายุ พบมากในผู้มีอายุ 60 ปีขึ้นไป ผู้ป่วยโรคเบาหวาน ม่านตาอักเสบเรื้อรัง หรือการอยู่ในที่แสงแดดจัดนานๆ ส่งผลให้เลนส์แก้วตาเสื่อม แก้วตาขุ่นลง การมองเห็นไม่ชัดเจน และตาบอดได้หากไม่ได้รับการรักษา โดยประเทศไทยพบว่า ร้อยละ 70 ของผู้ที่ตาบอดมาจากโรคต้อกระจก รองลงมาได้แก่ เบาหวานขึ้นจอประสาทตา สําหรับจังหวัดจันทบุรี ในปี 2562 มีประชากรผู้สูงอายุ 88,756 คน ได้รับการตรวจคัดกรองตาต้อกระจก 43,852 คน มีผู้ขึ้นทะเบียนผ่าตัดลอกต้อกระจก ณ โรงพยาบาลพระปกเกล้า จํานวน 910 คน ซึ่งจะดําเนินการผ่าตัดให้แล้วเสร็จภายใน 3 เดือน
*********************************** 21 กันยายน 2562
รัฐบาลไทย-ข่าวทำเนียบรัฐบาล-“บิ๊กอู๋” นำทีม เปิดศูนย์ Media Center  ดูแลสื่อมวลชนติดตามงานแข่งขันฝีมือแรงงานอาเซียน ครั้งที่ 12
วันพุธที่ 29 สิงหาคม 2561
“บิ๊กอู๋” นําทีม เปิดศูนย์ Media Center  ดูแลสื่อมวลชนติดตามงานแข่งขันฝีมือแรงงานอาเซียน ครั้งที่ 12
รมว.แรงงาน นําทีม เปิดศูนย์ Media Center  ดูแลสื่อมวลชนในประเทศ – ต่างประเทศ ที่เข้าร่วมติดตามสถานการณ์งานแข่งขันฝีมือแรงงานอาเซียน ครั้งที่ 12 ในฐานะประเทศเจ้าภาพ
วันที่ 29 สิงหาคม 2561 เวลา 10.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานพิธีเปิดศูนย์สื่อมวลชน (Media Center) เพื่อเป็นศูนย์รวมข้อมูลข่าวสาร บริการสื่อมวลชนของไทยและต่างประเทศ พร้อมด้วย นายจรินทร์ จักกะพาก ปลัดกระทรวงแรงงาน นายสุทธิ สุโกศล อธิบดีกรมพัฒนาฝีมือแรงงาน และคณะผู้บริหาร ณ มีเดียร์เซ็นเตอร์ ชั้น 2 อาคารชาเลนเจอร์ 1 อิมแพ็ค เมืองทองธานี จังหวัดนนทบุรี
พลตํารวจเอก อดุลย์ฯ กล่าวว่า ตามที่ประเทศไทย โดยกระทรวงแรงงาน ได้รับเกียรติให้เป็นเจ้าภาพในการจัดงานแข่งขันฝีมือแรงงานอาเซียน ครั้งที่ 12 ระหว่างวันที่ 31 สิงหาคม – 2 กันยายน 2561 ณ ศูนย์แสดงสินค้าและการประชุมอิมแพ็ค เมืองทองธานี และได้รับพระมหากรุณาธิคุณจากสมเด็จพระเทพพระรัตนราชสุดา สยามบรมราชกุมารี เสด็จพระราชดําเนินทรงเปิดงานในวันที่ 30 สิงหาคม 2561 เวลา 17.15 น. และมีกําหนดจัดพิธีปิดการแข่งขันในวันที่ 4 กันยายน 2561 ซึ่ง พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้ให้เกียรติเป็นประธานในพิธีดังกล่าวด้วย การแข่งขันฝีมือแรงงานอาเซียนในครั้งนี้ มีตัวแทนผู้เข้าร่วมแข่งขันจาก 10 ประเทศสมาชิกอาเซียน เข้าร่วมกว่า 335 คน และมีการแข่งขันใน 26 สาขา ที่เป็นการรวมสุดยอดเยาวชนที่มีฝีมือในภูมิภาคอาเซียน เพื่อมาเป็นตัวแทนของแต่ละประเทศสมาชิกในการแสดงความสามารถ ซึ่งเป็นส่วนสําคัญที่จะสร้างแรงบันดาลใจให้แก่เยาวชน รวมถึงคนรุ่นใหม่ ในการพัฒนาทักษะของตนเองให้มีความพร้อมรองรับต่อการเปลี่ยนแปลงและการพัฒนาประเทศในอนาคต จึงถือได้ว่าเป็นกิจกรรมที่มีความสําคัญในระดับภูมิภาค และได้รับความสนใจจากสื่อมวลชนทั้งในและต่างประเทศ โดยมีสื่อมวลชนสนใจเข้าร่วมประชาสัมพันธ์การจัดงานและถ่ายทอดสถานการณ์การแข่งขัน มากกว่า 100 คน กระทรวงแรงงาน โดยกรมพัฒนาฝีมือแรงงาน ในฐานะผู้จัดงานจึงจัดให้มีศูนย์สื่อมวลชน หรือ Media Center ขึ้น เพื่ออํานวยความสะดวกให้สื่อมวลชนทุกแขนงใช้เป็นศูนย์ปฏิบัติการข่าวสารและเผยแพร่ประชาสัมพันธ์ข้อมูลเกี่ยวกับการแข่งขัน มีสิ่งอํานวยความสะดวกครบครัน อาทิ คอมพิวเตอร์ เครื่องถ่ายเอกสาร อินเตอร์เน็ต ตู้เก็บสัมภาระ พร้อมบริการอาหารว่างและเครื่องดื่ม ทั้งนี้ ศูนย์สื่อมวลชนดังกล่าวจะเปิดให้บริการตั้งแต่วันที่ 31 สิงหาคม – 2 กันยายน 2561 ระหว่างเวลา 08.00 – 21.00 น.
“ศูนย์สื่อมวลชน (Media Center) มีสิ่งอํานวยความสะดวกในการปฏิบัติงาน มีเจ้าหน้าที่ประจําศูนย์ฯ ที่สามารถสื่อสารภาษาอังกฤษได้ดี สําหรับตอบข้อซักถามและให้คําแนะนําแก่สื่อมวลชนที่มาจากทั้งในประเทศและต่างประเทศที่เข้ามาปฏิบัติงานในศูนย์ฯ รวมถึงอํานวยความสะดวกให้แก่บุคคลทั่วไปที่สนใจรับชมบรรยากาศในงาน นอกจากนี้ ยังเปิดโอกาสให้ดาวน์โหลดภาพงานแข่งขันฝีมือแรงงานอาเซียน ครั้งที่ 12 ผ่านเว็บไซต์ www.wsasean2018.com ได้อีกด้วย” รมว.แรงงาน กล่าวในท้ายสุด
+++++++++++++++++++++++
รัฐบาลไทย-ข่าวทำเนียบรัฐบาล-นายกฯ นำคณะเข้าเฝ้าสมเด็จพระสังฆราช ในโอกาสวันคล้ายวันประสูติ พร้อมทูลถวายข้าวสารและนมสดกล่อง เพื่อนำไปจัดสรรให้แก่โรงทานของวัดต่าง ๆ ตามพระดำริของสมเด็จพระสังฆราช
วันศุกร์ที่ 26 มิถุนายน 2563
นายกฯ นําคณะเข้าเฝ้าสมเด็จพระสังฆราช ในโอกาสวันคล้ายวันประสูติ พร้อมทูลถวายข้าวสารและนมสดกล่อง เพื่อนําไปจัดสรรให้แก่โรงทานของวัดต่าง ๆ ตามพระดําริของสมเด็จพระสังฆราช
นายกฯ นําคณะเข้าเฝ้าสมเด็จพระสังฆราช ในโอกาสวันคล้ายวันประสูติ พร้อมทูลถวายข้าวสารและนมสดกล่อง เพื่อนําไปจัดสรรให้แก่โรงทานของวัดต่าง ๆ ตามพระดําริของสมเด็จพระสังฆราช
วานนี้ (25 มิถุนายน 63) เวลา 09.00 น. ณ วัดราชบพิธสถิตมหาสีมาราม เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และภริยา พร้อมด้วยนายวิษณุ เครืองาม รองนายกรัฐมนตรี นายเทวัญ ลิปตพัลลภ รัฐมนตรีประจําสํานักนายกรัฐมนตรี เข้าเฝ้าฯ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ 26 มิถุนายน 2563 ทรงเจริญพรรษายุกาล ครบรอบ 93 พรรษา ทั้งนี้ สมเด็จพระสังฆราชทรงประทานกําลังใจแก่คณะรัฐมนตรีพร้อมทรงแสดงความห่วงใยสถานการณ์โควิด-19 ด้วย
โอกาสนี้ นายกรัฐมนตรีถวายข้าวสารจํานวน 30 ตัน และผลิตภัณฑ์นมจํานวน 164,524 กล่อง เพื่อนําไปจัดสรรให้แก่วัดต่าง ๆ ที่จัดโรงทานวัดเป็นศูนย์ช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ตามพระดําริของสมเด็จพระสังฆราชด้วย โดยสํานักงานพระพุทธศาสนาแห่งชาติได้ดําเนินการจัดสรรข้าวสารให้ 75 วัด ๆ ละ 400 กิโลกรัม ใน 18 จังหวัดรวมทั้งกรุงเทพมหานคร และจัดสรรผลิตภัณฑ์นมให้ 75 วัด ๆ ละ 2,193 กล่อง ด้วย
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ขอทุกคนพิจารณาตรวจสอบข้อมูลให้ชัดเจน ป้องกันการตกเป็นเครื่องมือข่าวเท็จ
วันอังคารที่ 13 สิงหาคม 2562
นายกรัฐมนตรี ขอทุกคนพิจารณาตรวจสอบข้อมูลให้ชัดเจน ป้องกันการตกเป็นเครื่องมือข่าวเท็จ
นายกรัฐมนตรี ขอทุกคนพิจารณาตรวจสอบข้อมูลให้ชัดเจน ป้องกันการตกเป็นเครื่องมือข่าวเท็จ ยืนยันว่ารัฐบาลและคณะรัฐมนตรี ตลอดจนหน่วยงานที่เกี่ยวข้องทุกฝ่ายจะทําอย่างเต็มที่เพื่อให้ผ่านช่วงเวลาอันยากลําบากนี้ไปให้ได้
วันนี้ (13 สิงหาคม 2562) เวลา12.25น.ณ บริเวณห้องโถงชั้น 1 ตึกบัญชาการ1ทําเนียบรัฐบาลภายหลังการประชุมคณะรัฐมนตรี พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวถึงกรณีการใช้Fake Newsเป็นเครื่องมือทางการเมืองว่า ขอให้ทุกคนคิดพิจารณาและตรวจสอบเกี่ยวกับข้อมูลต่าง ๆ ที่ได้รับให้ชัดเจนว่าเป็นเรื่องจริงหรือไม่ ก่อนที่จะตัดสินใจเชื่อเรื่องนั้นๆเช่น ข่าวการขึ้นภาษี ซึ่งก็ยังไม่ได้มีการดําเนินการแต่อย่างใด เพราะหากเรื่องใดยังไม่ได้นําเสนอเข้าที่ประชุมคณะรัฐมนตรีพิจารณา ก็ยังไม่สามารถดําเนินการได้ทั้งนั้น การดําเนินการต่างๆ ต้องระมัดระวังข้อกฎหมายและทําให้ถูกต้อง หากประชาชนมีข้อสงสัยเรื่องใดขอให้สอบถามผ่านช่องทางต่าง ๆ ของภาครัฐที่มีอยู่ ซึ่งโฆษกประจําสํานักนายกรัฐมนตรีจะได้ชี้แจงประเด็นต่าง ๆ เพื่อแจ้งให้ประชาชนได้รับทราบอย่างต่อเนื่อง
ที่ประชุมคณะรัฐมนตรีก็ได้รับทราบเกี่ยวกับเรื่องแนวคิดต่าง ๆ ของนายกรัฐมนตรี ที่จะมีการดําเนินการทั้งภัยแล้ง พืชการเกษตร เศรษฐกิจระดับฐานราก ตลอดจนงบประมาณ วันนี้เป็นการใช้งบประมาณปี 2562 ในไตรมาสสุดท้าย ซึ่งงบประมาณบางส่วนต้องเร่งดําเนินการให้แล้วเสร็จตามห้วงเวลาและเป้าหมายที่กําหนด ต้องไปทบทวนในระยะเวลา 2 เดือนที่เหลืออยู่นี้จะสามารถจัดทําโครงการต่าง ๆ ที่จะทําให้เกิดเงินหมุนเวียนอยู่ในระบบในภาคประชาชนได้มากน้อยเพียงใด โดยคํานึงถึงความถูกต้องและให้งบประมาณลงไปสู่ประชาชนได้มากที่สุด ขณะนี้มองว่าสถานการณ์เศรษฐกิจในประเทศตกลง แต่ขอพิจารณาถึงสถานการณ์เศรษฐกิจทั่วโลกด้วย เพราะปัจจุบันสถานการณ์เศรษฐกิจก็ตกลงเช่นกัน และมีบางประเทศที่เศรษฐกิจตกลงมากกว่าประเทศไทย เป็นสถานการณ์ที่ต้องยอมรับ จึงมีความจําเป็นที่ประเทศไทยต้องมียุทธศาสตร์ชาติ เพื่อหาวิธีการและแนวทางในการเตรียมการรองรับความเสี่ยงต่าง ๆ รวมไปถึงสิ่งที่จะเกิดขึ้นในอนาคต
นายกรัฐมนตรียังกล่าวฝากให้คนไทยทุกคนสนใจศึกษาเรื่องรอบตัวที่เกิดขึ้น ต้องปรับปรุงเปลี่ยนตนเองให้สอดคล้องและทันกับสถานการณ์ที่เกิดขึ้นในปัจจุบันและอนาคต พร้อมสั่งการให้คณะรัฐมนตรีเร่งดําเนินงานให้สอดคล้องตรงกับความต้องการของกลุ่มเป้าหมายและประชาชนอย่างแท้จริง ขณะนี้ กระทรวงพาณิชย์ดูแลเรื่องการค้าขายปัจจุบันมีหลายประเภท โดยเฉพาะผู้ประกอบการค้าขายรายย่อยที่ยังมีปัญหาอยู่มาก รวมทั้งมอบหมายหน่วยงานที่เกี่ยวข้องหารือร่วมกันถึงแนวทางการแก้ไขค่าเงินบาทที่แข็งค่า ซึ่งเป็นไปตามหลักเศรษฐศาสตร์ ขอยืนยันว่ารัฐบาลและคณะรัฐมนตรี ตลอดจนหน่วยงานที่เกี่ยวข้องทุกฝ่ายจะทําอย่างเต็มที่เพื่อให้ผ่านช่วงเวลาอันยากลําบากนี้ไปให้ได้
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีเกษตรฯ หนุนตลาดเกษตรดิจิตอล เริ่มนำร่องซื้อขายผ่าน www.DGTFarm.com
วันพฤหัสบดีที่ 10 พฤษภาคม 2561
รัฐมนตรีเกษตรฯ หนุนตลาดเกษตรดิจิตอล เริ่มนําร่องซื้อขายผ่าน www.DGTFarm.com
10 พฤษภาคม 2561
รัฐมนตรีเกษตรฯ หนุนตลาดเกษตรดิจิตอล เริ่มนําร่องซื้อขายผ่าน www.DGTFarm.com หวังเพิ่มช่องทางตลาดสินค้าเกษตรคุณภาพ เชื่อมโยงผู้ผลิต-ผู้ซื้อโดยตรง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการหารือแนวทางการขับเคลื่อนตลาดเกษตรดิจิตอล ว่า ตามที่รัฐบาลได้กําหนดนโยบายส่งเสริมการพัฒนานวัตกรรมเพื่อขับเคลื่อนเศรษฐกิจ ซึ่งนําไปสู่แผนพัฒนาดิจิทัลเพื่อเศรษฐกิจและสังคมที่มุ่งหวังให้เกิดการนําเทคโนโลยีดิจิทัลที่ทันสมัยและหลากหลายมาเปลี่ยนแปลงวิธีการดําเนินธุรกิจ การดําเนินชีวิตของประชาชน และการดําเนินการของภาครัฐ โดยในส่วนที่เกี่ยวข้องกับกระทรวงเกษตรฯ ได้มอบหมายให้สํานักงานมาตรฐานสินค้าเกษตรและอาหารแห่งชาติ (มกอช.) ริเริ่มโครงการที่เกี่ยวข้อง โดยโครงการที่ได้เริ่มดําเนินการและมีความก้าวหน้า คือ การพัฒนาระบบตลาด Business Matching Digital Farm (DGTFarm) เป็นโครงการนําร่องและสร้างความคุ้นเคยในการเข้าสู่ระบบเศรษฐกิจดิจิทัลของเกษตรกรและผู้มีส่วนได้ส่วนเสียต่อการค้าสินค้าเกษตรและอาหาร ที่มีรูปแบบของเว็บไซต์ www.DGTFarm.com ซึ่งเป็นศูนย์กลางในการจับคู่เกษตรกรผู้ผลิตและผู้ซื้อ โดยทั้งผู้ผลิตและผู้ซื้อจะต้องลงทะเบียนโดยใช้เลขบัตรประชาชน 13 หลักในการแสดงตัวตน ข้อมูลต่าง ๆ และเพื่อความสะดวกในการตรวจสอบย้อนกลับได้ ซึ่งฐานข้อมูลดังกล่าวจะเชื่อมโยงกับฐานข้อมูลประชากรของกระทรวงมหาดไทย จะช่วยสร้างความมั่นใจในการซื้อขายสินค้าเกษตรออนไลน์ โดยสินค้าที่เริ่มจําหน่ายในเว็บไซต์แล้ว ได้แก่ ข้าว พืช ผลไม้ เป็นต้น และจะมีสินค้าปศุสัตว์เพิ่มเติมในอนาคตด้วย
“ขณะนี้ กระทรวงเกษตรฯ เตรียมความพร้อมของระบบ และสร้างการรับรู้ให้แก่เจ้าหน้าที่ในสังกัดทั้งส่วนกลางและส่วนภูมิภาคให้มีความรู้ความเข้าใจในระบบอย่างถูกต้อง ทั้งนี้จะดําเนินการระบบให้แล้วเสร็จภายใน 1 เดือน วางเป้าหมายมีผู้เข้าใช้งาน 1,000,000 คน ภายใน 3 เดือนหลังเปิดตัวอย่างเป็นทางการ และถือเป็นการตอบโจทย์นโยบายรัฐบาล 4.0 และนโยบายกระทรวงเกษตรฯ การตลาดนําการผลิต นอกจากนี้ยังเป็นการสร้างตลาดการซื้อขายสินค้าเกษตรที่มีคุณภาพ ผู้ขายมีความซื่อสัตย์ มีระบบการซื้อขาย-แลกเปลี่ยนที่ได้มาตรฐาน ไม่แพ้เว็บไซต์ของต่างชาติด้วย” นายกฤษฎา กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การไปจับจ่ายซื้อสินค้าในซุปเปอร์มาร์เก็ตหรือตลาด ควรปฏิบัติตนอย่างไรให้ปลอดภัยจากไวรัสโควิด-19 ??
วันจันทร์ที่ 22 มิถุนายน 2563
การไปจับจ่ายซื้อสินค้าในซุปเปอร์มาร์เก็ตหรือตลาด ควรปฏิบัติตนอย่างไรให้ปลอดภัยจากไวรัสโควิด-19 ??
การไปจับจ่ายซื้อสินค้าในซุปเปอร์มาร์เก็ตหรือตลาดควรปฏิบัติตนอย่างไร
Q : การไปจับจ่ายซื้อสินค้าในซุปเปอร์มาร์เก็ตหรือตลาด ควรปฏิบัติตนอย่างไรให้ปลอดภัยจากไวรัสโควิด-19 ??
A : เมื่อไปจับจ่ายสินค้า ควรเว้นระยะอย่างน้อย 1 เมตรจากผู้อื่น และเลี่ยงการสัมผัสตา ปากและจมูก รวมทั้งควรทําความสะอาด ที่จับรถเข็นหรือตะกร้าก่อนใช้ และเมื่อกลับบ้านควรล้างมือให้สะอาด
รัฐบาลไทย-ข่าวทำเนียบรัฐบาล-สธ.เตรียมแผนรองรับการยุติเอดส์ วัณโรค และมาลาเรียเมื่อสิ้นสุดการสนับสนุนจากกองทุนโลก
วันศุกร์ที่ 10 พฤศจิกายน 2560
สธ.เตรียมแผนรองรับการยุติเอดส์ วัณโรค และมาลาเรียเมื่อสิ้นสุดการสนับสนุนจากกองทุนโลก
รัฐมนตรีว่าการกระทรวงสาธารณสุข ประชุมคณะกรรมการนโยบายเพื่อการยุติปัญหาเอดส์ วัณโรค และมาลาเรีย เตรียมแผนรองรับเพื่อให้เกิดความต่อเนื่อง และยั่งยืนเมื่อสิ้นสุดการสนับสนุนจากกองทุนโลก
รัฐมนตรีว่าการกระทรวงสาธารณสุข ประชุมคณะกรรมการนโยบายเพื่อการยุติปัญหาเอดส์ วัณโรค และมาลาเรีย เตรียมแผนรองรับเพื่อให้เกิดความต่อเนื่อง และยั่งยืนเมื่อสิ้นสุดการสนับสนุนจากกองทุนโลก
วันนี้ (10 พฤศจิกายน 2560) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังประชุมคณะกรรมการนโยบายเพื่อการยุติปัญหาเอดส์ วัณโรค และมาลาเรีย ครั้งที่ 2/2560 ว่า ในวันนี้ที่ประชุม ได้รับทราบการปรับโครงสร้างคณะกรรมการและคณะอนุกรรมการ ซึ่งเป็นการเตรียมการเพื่อให้เกิดความต่อเนื่อง และยั่งยืน โดยปรับเปลี่ยนชื่อ องค์ประกอบ และภารกิจให้ชัดเจนขึ้น จากคณะกรรมการนโยบายเพื่อการยุติปัญหาเอดส์ วัณโรค และมาลาเรียเป็น “คณะกรรมการนโยบายเตรียมการเพื่อความต่อเนื่องและยั่งยืนในการดําเนินงานสู่การยุติเอดส์ วัณโรค และมาลาเรียเมื่อสิ้นสุดการสนับสนุนจากกองทุนโลก” และปรับคณะอนุกรรมการเดิมที่มี 3 ชุดรวมกันเป็น 1 ชุดโดยยังคงได้รับการสนับสนุนทุนจากกองทุนโลกฯ ทั้ง 3 โรคในปี พ.ศ.2561 – 2563 ประมาณ 1,700 ล้านบาท
นอกจากนี้ ที่ประชุมได้มีมติให้อธิบดีกรมควบคุมโรค ทบทวนข้อมูลเพิ่มเติมเป็นข้อมูลประกอบการพิจารณาว่าควรจัดตั้งมูลนิธิกองทุนประเทศไทยเพื่อยุติเอดส์ วัณโรค และมาลาเรีย หรือไม่ เนื่องจากทั้ง 3 โรคนี้ มีคณะกรรมการระดับชาติ และมีแผนยุทธศาสตร์เฉพาะแต่ละโรค รวมทั้งมีมูลนิธิที่เป็นภาคีเครือข่ายในการดําเนินงาน เพื่อให้สอดคล้องกับแผนยุทธศาสตร์และคณะกรรมการแต่ละโรค
รัฐบาลไทย-ข่าวทำเนียบรัฐบาล-รมว.ทส. มอบที่ปรึกษาให้การต้อนรับ รองผู้ว่าราชการมณฑลไห่หนาน
วันจันทร์ที่ 23 กันยายน 2562
รมว.ทส. มอบที่ปรึกษาให้การต้อนรับ รองผู้ว่าราชการมณฑลไห่หนาน
รัฐมนตรีว่าการกระทรวงทรัพยากรธรรมชาติและสิ่งแวดล้อม มอบหมายที่ปรึกษาฯ ให้การต้อนรับ รองผู้ว่าราชการมณฑลไห่หนาน (ไหหลํา) ในโอกาสเข้าเยี่ยมคารวะ
รมว.ทส. มอบที่ปรึกษาให้การต้อนรับ รองผู้ว่าราชการมณฑลไห่หนาน
วันนี้ (23 กันยายน 62) เวลา 14.00 น. ณ ห้องรับรองชั้น 20 รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) มอบหมายให้ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม (นายยุทธพล อังกินันทน์)ให้การต้อนรับ นายหลิว ผิงจื้อ รองผู้ว่าราชการมณฑลไห่หนาน (ไหหลํา) สาธารณรัฐประชาชนจีน และคณะ ในโอกาสเข้าเยี่ยมคารวะ พร้อมพูดคุยเกี่ยวกับปัญหาด้านสิ่งแวดล้อม
รัฐบาลไทย-ข่าวทำเนียบรัฐบาล-ผลแก้ปัญหาการค้ามนุษย์ ยกระดับความเชื่อมั่นและเริ่มส่งผลมูลค่าทางการค้าไทย  ลั่นระบบราชการต้องแข็งแรง ปิดช่องว่างปัญหาค้ามนุษย์ สู่ความยั่งยืนให้ได้
วันพฤหัสบดีที่ 12 กรกฎาคม 2561
ผลแก้ปัญหาการค้ามนุษย์ ยกระดับความเชื่อมั่นและเริ่มส่งผลมูลค่าทางการค้าไทย  ลั่นระบบราชการต้องแข็งแรง ปิดช่องว่างปัญหาค้ามนุษย์ สู่ความยั่งยืนให้ได้
พล.ท.คงชีพ ตันตระวาณิชย์ โฆษก.กห. เปิดเผยว่า  เมื่อ 12 ก.ค.61 : 1000 พล.อ.ประวิตร วงษ์สุวรรณ รอง นรม. และรมว.กห. ได้ประชุมคณะกรรมการป้องกันและปราบปรามการค้ามนุษย์ ณ ทําเนียบรัฐบาล
โดย พล.อ.ประวิตร ได้กล่าวขอบคุณ ข้าราชการทุกหน่วยงาน รวมทั้งภาคประชาสังคม ที่สนับสนุนขับเคลื่อนทํางานหนักร่วมกันอย่างต่อเนื่องในการแก้ปัญหาการค้ามนุษย์ ส่งผลให้ประเทศไทย ได้รับการจัดระดับในรายงานการค้ามนุษย์ TIP report 2018 ของสหรัฐฯ ดีขึ้น สะท้อนถึงความเชื่อมั่นของนานาประเทศร่วมกันอีกครั้ง
ที่ประชุมรับทราบร่วมกันว่า ผลการจัดลําดับการแก้ปัญหาการค้ามนุษย์ที่ดีขึ้นนี้ มีผลอย่างมากต่อการยกระดับความเชื่อมั่นและเพิ่มมูลค่าทางเศรษฐกิจของไทย ซึ่งเดิมสร้างความเสียหายทางการค้าและสุ่มเสี่ยงกับการต่อต้านสินค้าไทย เช่น อุตสาหกรรมสิ่งทอและประมง เป็นต้น พร้อมทั้งร่วมกันพิจารณาแนวทางดําเนินงานตามข้อเสนอแนะ ในรายงานการค้ามนุษย์ของสหรัฐอเมริกา ประจําปี 2561 โดยกําหนดให้กระทรวงการพัฒนาสังคมและความมั่นคงของมนุษย์ เป็นเจ้าภาพหลัก ติดตามผลการดําเนินงานภาพรวม และรายงานให้ทราบเป็นระยะ พร้อมทั้งแบ่งมอบให้แต่ละหน่วยงานที่เกี่ยวข้อง เช่น กระทรวงแรงงาน กระทรวงยุติธรรม และสํานักงานตํารวจแห่งชาติ รับผิดชอบขับเคลื่อนแก้ปัญหาตามข้อเสนอแนะของสหรัฐฯ ในประเด็นต่างๆ รวมทั้งร่วมพิจารณากําหนดมาตรการเร่งรัดการดําเนินคดีค้ามนุษย์ และคดีค้ามนุษย์ ที่มีเจ้าหน้าที่รัฐเข้าไปเกี่ยวข้อง ซึ่งต้องดําเนินมาตรการปกครองหรือวินัย และทางอาญาอย่างรวดเร็วและจริงจัง โดยส่งสํานวนให้ สํานักงานป.ป.ช. แล้วแต่กรณี ทั้งนี้ หากเป็นคดีค้ามนุษย์ที่สําคัญ มีผลต่อภาพลักษณ์และความสัมพันธ์ระหว่างประเทศ ให้ถือเป็นคดีพิเศษ
พล.อ.ประวิตร ได้กําชับให้ทุกส่วนราชการที่เกี่ยวข้อง ต้องรักษาระดับและคงความพยายามหลักพัฒนาให้ความสําคัญกับการป้องกันและแก้ปัญหาการค้ามนุษย์ ที่มุ่งเน้นความยั่งยืนต่อไป ด้วยการบังคับใช้กฎหมายกับผู้กระทํา การคุ้มครองผู้เสียหายและป้องกันการตกเป็นเหยื่อ รวมทั้งร่วมมือกับองค์กรระหว่างประเทศ เพื่อปกป้องคุ้มครองความเสมอกัน ด้วยศักดิ์ศรีความเป็นมนุษย์ ตามหลักสิทธิมนุษยชนและหลักมนุษยธรรม ที่ไทยยึดถือตลอดมา พร้อมทั้งย้ําว่า ระบบราชการของทุกหน่วยงานที่มีหน้าที่ ต้องยืนหยัด เข้มแข็ง จริงจังและต่อเนื่อง ทั้งระดับนโยบาย และระดับปฏิบัติการ โดยเฉพาะการกํากับดูแลและการบังคับใช้กฎหมาย ทั้งนี้ต้องไม่ให้มีเจ้าหน้าที่รัฐเข้าไปเกี่ยวข้องอย่างเด็ดขาด ขณะเดียวกันต้องให้ความสําคัญในการสร้างการรับรู้ ความเข้าใจและการมีส่วนร่วมของประชาชนควบคู่กันไป
พร้อมทั้งยืนยันว่า รัฐบาลปัจจุบัน จะยังคงนโยบายสําคัญและความพยายามหลัก เดินหน้าป้องกัน ปราบปรามและแก้ปัญหาการค้ามนุษย์อย่างเต็มกําลังต่อเนื่องกันไป ให้มีผลทั้งทางกว้างและทางลึก โดยในปี 2562 จะพิจารณาผลักดันยกระดับการขับเคลื่อนแก้ไขปัญหาการค้ามนุษย์ ให้มีผลร่วมกันระดับภูมิภาคมากขึ้น ในโอกาสที่ประเทศไทยจะเป็นประธานอาเซียน